b'\n_START_ARTICLE_\nAdministrator de re\xc8\x9bea\n_START_PARAGRAPH_\nAdministratorul de re\xc8\x9bea (\xc3\xaen englez\xc4\x83 network administrator) este persoana responsabil\xc4\x83 cu mentenan\xc8\x9ba hardware-ului \xc8\x99i a sistemelor software care alc\xc4\x83tuiesc o re\xc8\x9bea de calculatoare, incluz\xc3\xa2nd mentenan\xc8\x9ba \xc8\x99i monitorizarea re\xc8\x9belei de calculatoare sau a infrastructurii convergente \xc8\x99i a echipamentelor asociate._NEWLINE_Administratorii de retea \xc3\xae\xc8\x99i canalizeaz\xc4\x83 aten\xc8\x9bia pe componentele re\xc8\x9belei \xc3\xaen infrastructura LAN/WAN a unei companii, asigur\xc3\xa2nd integritatea. \xc3\x8en func\xc8\x9bie de companie, administratorul de re\xc8\x9bea poate de asemenea concepe \xc8\x99i implementa re\xc8\x9bele._NEWLINE_Rolul concret al unui administrator de re\xc8\x9bea poate varia \xc3\xaen func\xc8\x9bie de locul de munc\xc4\x83, dar va include adesea activit\xc4\x83\xc8\x9bi \xc8\x99i sarcini precum alocarea adreselor IP, gestionarea \xc8\x99i implementarea protocoalelor de rutare, configurarea tabelelor de rutare \xc8\x99amd. Poate include mentenan\xc8\x9ba anumitor servere, gatway-uri vpn, sisteme de detec\xc8\x9bie a intruziunilor (IDS) etc._NEWLINE_\xc3\x8en organiza\xc8\x9biile mici, administratorii de re\xc8\x9bea pot fi de asemenea implica\xc8\x9bi tehnic \xc3\xaen mentenan\xc8\x9ba \xc8\x99i administrarea serverelor, sta\xc8\x9biilor de lucru, imprimantelor, ruterelor, configurarea unor switch-uri \xc8\x99i firewall-uri, telefoane IP, smartphone-uri, precum \xc8\x99i a unei game largi de tehnologii incluz\xc3\xa2nd at\xc3\xa2t hardware c\xc3\xa2t \xc8\x99i software._NEWLINE_Administratorul de re\xc8\x9bea este o subspecializare specific\xc4\x83 a unui administrator de sistem, care \xc3\xaen afar\xc4\x83 de administrarea re\xc8\x9belelor se mai poate ocupa de administrarea bazelor de date, a securit\xc4\x83\xc8\x9bii sau a serverelor web.'